## Pravilnik o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za cilindrične vodoravne i okomite spremnike

### NN 74/2005 (17.6.2005.), Pravilnik o uvjetima koje moraju ispunjavati pravne osobe za ovjeravanje, ispitivanje sukladnosti i provedbu službenih mjerenja za cilindrične vodoravne i okomite spremnike

# DRŽAVNI ZAVOD ZA

# MJERITELJSTVO

**1462**

Na temelju članka 41. stavak 4. i članka 46.
stavak 2. i 3. Zakona o mjeriteljstvu (»Narodne novine« broj 163/03), ravnatelj
Državnog zavoda za mjeriteljstvo donosi

## PRAVILNIK

### O UVJETIMA KOJE MORAJU ISPUNJAVATI PRAVNE OSOBE ZA OVJERAVANJE, ISPITIVANJE SUKLADNOSTI I PROVEDBU SLUŽBENIH MJERENJA ZA CILINDRIČNE VODORAVNE I OKOMITE SPREMNIKE

I. OPĆE ODREDBE

Članak 1.

Ovim se pravilnikom propisuju uvjeti koje moraju
ispunjavati pravne osobe za ovjeravanje, ispitivanje sukladnosti i provedbu
službenih mjerenja za cilindrične vodoravne i okomite spremnike (u daljnjem
tekstu: spremnici).

Članak 2.

Ovlaštena pravna osoba (u daljnjem tekstu:
pravna osoba), u smislu ovoga pravilnika, može ovjeravati mjerila, ispitivati
sukladnost mjerila i provoditi službena mjerenja (u daljnjem tekstu:
ovjeravanje) te voditi evidenciju istih.

II. UVJETI KOJE MORA
ISPUNJAVATIPRAVNA OSOBA

Članak 3.

Pravna osoba mora ispunjavati uvjete propisane
zakonom i zahtjeve koji se odnose na:

1. stručnu i tehničku osposobljenost

2. etalone, mjernu i pomoćnu opremu

3. prostorije za opremu i dokumentaciju

4. radnike

5. propisanu dokumentaciju.

Članak 4.

Stručna i tehnička osposobljenost pravne osobe
dokazuje se potvrdom nadležnog tijela za akreditaciju Republike Hrvatske za
područje mjerenja koje je predmet ovlaštenja.

Članak 5.

Potrebna oprema za premjeravanje spremnika je:

1. za cilindrične okomite spremnike:

a) ako se premjeravanje obavlja metodom optičke triangulacije:

– elektronski teodolit,
2 komada, točnost 2x10-4 gona s potrebnom opremom

– validirani program
za izradu tablica obujma

– mjerna traka od 25 m, umjerena

– dubinomjer 25 m, umjeren

– termometar – umjeren (najmanji podjeljak ne smije biti veći od 0,2 °C)

– kontaktni termometar – umjeren (najmanji podjeljak ne smije biti veći od 0,2 °C)

– laserska oprema za teodolite

– ultrazvučno mjerilo debljine stijenke

– protočno mjerilo, najveća mjerna nesigurnost
0,2 %

b) ako se premjeravanje obavlja metodom optičke referencijske linije:

– uređaj za mjerenje odstupanja po okomici

– validirani program
za izradu tablica obujma

– mjerna traka od 25 m, umjerena

– dubinomjer 25 m, umjeren

– termometar – umjeren (najmanji podjeljak ne smije biti veći od 0,2 °C)

– kontaktni termometar (najmanji podjeljak ne smije biti veći od 0,2 °C)

– laserska oprema za teodolite

– ultrazvučno mjerilo debljine stijenke

– protočno mjerilo, najveća mjerna nesigurnost
0,2 %

c) ako se premjeravanje obavlja pojasnom metodom:

– validirani program
za izradu tablica obujma

– mjerna traka od 25 m, umjerena

– opružna vaga

– »step-over«

– namještač trake

– stezaljka

– dubinomjer 25 m, umjeren

– termometar – umjeren (najmanji podjeljak ne smije biti veći od 0,2 °C)

– kontaktni termometar (najmanji podjeljak ne smije biti veći od 0,2 °C)

– ultrazvučno mjerilo debljine stijenke

– protočno mjerilo, najveća mjerna nesigurnost
0,2 %

– kao pomoćnu opremu nužno upotrebljavati skelu
za mjerenje po obodu spremnika

d) ako se premjeravanje obavlja metodom mjerenja
unutarnjeg elektrooptičkog razmaka:

– validirani program
za izradu tablica obujma

– EODR instrument (elektro-optical
distance raning instrument), točnost 10-4 gona

– laserska oprema sukladna IEC 825, može biti
sastavni dio EODR instrumenta

– baza – etalonska letva dužine 2 metra kojoj se
dužina ne mijenja za više od ± 0.02 mm

– dubinomjer 25 m, umjeren

– termometar – umjeren (najmanji podjeljak ne smije biti veći od 0,2 °C)

– kontaktni termometar (najmanji podjeljak ne smije biti veći od 0,2 °C)

– ultrazvučno mjerilo debljine stijenke

– protočno mjerilo, najveća mjerna nesigurnost
0,2 %

2. za cilindrične vodoravne spremnike:

– ekstenzometar,
umjeren

– validirani program
za izradu tablica obujma

– mjerna traka od 25 m, umjerena

– mjerna traka 3 m

– mjerna šipka 3 m, milimetarska podjela,
umjerena

– libela ili visak ili teodolit
s letvom

– termometar – umjeren (najmanji podjeljak ne smije biti veći od 0,2 °C)

– protočno mjerilo, najveća mjerna nesigurnost
0,2 % (za kombinirano premjeravanje spremnika).

Sva mjerna oprema mora biti redovito umjeravana te mora biti osigurana sljedivost
mjerenja na međunarodnoj razini preko akreditiranih laboratorija.

Članak 6.

Pravna osoba mora imati pomoćnu opremu prema
uputama proizvođača mjerila.

Članak 7.

Pravna osoba treba biti opremljena s
elektroničkim računalom (PC) s mogućnošću povezivanja s bazom podataka Državnog
zavoda za mjeriteljstvo (u daljnjemu tekstu: Zavod).

Članak 8.

Pravna osoba mora imati prostoriju koja
zadovoljava ove uvjete:

1. mora biti čista, suha i dovoljno prostrana za
smještaj opreme

2. mora biti zaštićena od izravna sunčeva
utjecaja.

Članak 9.

Pravna osoba mora imati najmanje dva ovlaštena
mjeritelja koji obavljaju poslove ispitivanja i ovjeravanja mjerila.

Radnici iz stavka 1. ovoga članka moraju imati
položen ispit za ovjeravanje mjerila prema programu koji propisuje ravnatelj
Državnog zavoda za mjeriteljstvo.

Članak 10.

Pravna osoba mora imati ovu dokumentaciju:

1. registracijski akt

2. radne knjižice zaposlenih osoba

3. propise iz područja ispitivanja i ovjeravanja
mjerila

4. naputak proizvođača o upotrebi etalona,
mjerne i pomoćne opreme

5. naputak o održavanju i praćenju ispravnosti
etalona, mjerne i pomoćne opreme

6. o postupcima ispitivanja i ovjeravanja
mjerila, obrasce zahtjeva za ovjeravanje mjerila, izvješća o ispitivanju
mjerila i dr.

7. popis etalona, ispitne opreme i pribora s
tehničkim podacima i podacima o ovjeravanju i/ili umjeravanju i ovjernicama i/ili potvrdama o umjeravanju.

Članak 11.

Pravna osoba tijekom svoga rada mora:

1. ovjeravanja obavljati u skladu s odobrenim
postupkom ispitivanja mjerila

2. obavijestiti Zavod o svakoj promjeni koja bi
mogla utjecati na osposobljenost u ispunjavanju uvjeta propisanih ovim
pravilnikom te upotrebljavati samo etalone, mjernu i pomoćnu opremu s valjanom ovjernicom ili potvrdom o umjeravanju

3. kvartalno obavješćivati Zavod o obavljenim
ispitivanjima odnosno ovjeravanjima mjerila

4. obavješćivati Zavod o obavljenim
umjeravanjima etalona, odnosno ovjeravanjima mjerne i pomoćne opreme u roku
koji nije duži od 30 dana nakon obavljenog umjeravanja odnosno ovjeravanja

5. sudjelovati u usporedbenim mjerenjima na
zahtjev Zavoda.

Članak 12.

Pravna osoba mora čuvati izvješća o ispitivanju
na elektroničkom mediju ili u tiskanom obliku najmanje tri godine nakon isteka
valjanosti ovjere.

III. PRIJELAZNE I
ZAVRŠNE ODREDBE

Članak 13.

Ovlaštenoj pravnoj osobi koja ispunjava uvjete
propisane ovim pravilnikom izdaje se rješenje o ovlaštenju koje vrijedi 3 (tri)
godine od dana njegove pravomoćnosti.

Članak 14.

Nakon isteka valjanosti rješenja o ovlaštenju,
na zahtjev pravne osobe, rješenje se može produžiti na razdoblje od još 3 (tri)
godine, ako se utvrdi da pravna osoba i dalje ispunjava propisane uvjete te ako
u skladu sa zakonom, još uvijek, postoji potreba za ovlašćivanjem pravne osobe
za ovjeravanje mjerila.

Članak 15.

Ovaj pravilnik stupa na snagu osmoga dana od
dana objave u »Narodnim novinama«.

Klasa: 011-02/05-07/3

Urbroj: 558-03/5-05-1

Zagreb, 31. svibnja 2005.

Ravnatelj

Državnog zavoda za normizacijui
mjeriteljstvo

**dr****. sc. Marijan Andrašec, dipl. ing**., v. r.

Pravilnik, NN 74/2005-1462